**FORSLAG TIL VALGPROGRAM FOR PDK VIKEN 2019-2023**

Partiet De Kristne er et verdikonservativt parti, som bygger sin politikk på de norske og vestlige kristne samfunnsverdier. Dette går frem i all vår politikk, uansett samfunnsområde. Partiet De Kristne er avklart borgerlig parti, når det kommer til hvilke partier PDK ønsker å inngå forpliktende samarbeid med.

Partiet De Kristne i Norge, har fire hovedpilarer som er meget viktig for partiet å få gjennomført. Disse fire hovedområdene er:

* **Et sterkt vern om familien, oppvekst og det ufødte liv**
* **Trygghet og frihet for enkeltmennesket innenfor ethvert aspekt av livet**
* **Redusering av skatter, avgifter- og offentlig byråkrati**
* **Et sterkt vern av nasjonalstaten og norske samfunnsverdier (anti-globalisme) som f.eks. en sterk motstand av EU/EØS**

Partiet De Kristne vil arbeide for å disse verdiene gjennomført i vår nye region / fylke – Viken. Partiet De Kristne i Viken vil i så måte fremheve følgende samfunnsområder og verdier, som våre folkevalgte vil arbeide hardt for å få gjennomført.

****

**Fylkeskommunal forvaltning**

**PDK vil arbeide for:**

* Som overordnet politikk, at fylkeskommunen blir lagt ned, og at Norge får 2 offentlige forvaltningsledd; stat og kommune
* En mest mulig effektivisering av fylkeskommunen etter en gjennomgang av fylkeskommunens store byråkrati, herunder også diverse saksbehandlingstid
* Å sikre full åpenhet og debatt rundt fylkespolitikernes lønn- og godtgjøringer
* Å sørge for at fylkeskommunen i størst grad sikrer norske interesser i alle aspekter av samfunnet i hele Viken-regionen

****

**Industri og næringsliv**

**PDK vil arbeide for:**

* At markedsøkonomien fremdeles skal være bærebjelken innen økonomien
* Forutsigbare og gode rammebetingelser for eksisterende industri- og næringsliv, spesielt konkurranseutsatt næring i hele Viken-området
* Legge mer politisk til rette for etablering av nye bedrifter og næring i hele Viken-regionen
* Ha gode insitamenter og rammebetingelser for gründere innen grønne og ny-teknologiske bedrifter og næring
* Et fleksibelt og inkluderende arbeidsliv ved økt støtte til IA-bedriftene
* At NAV i Viken i mye større grad, skal følge det arbeidsmarkedet hele tiden
* etterspør av kandidater, i forhold til kurs for den enkelte arbeidssøker, utplasseringer med statlig tiltaksmidler for den enkelte, og bruken av lønnsmidler for små og nystartede gründerbedrifter
* Å arbeide for å endre reglene i NAV når det gjelder bruken av lønnsmidler. Små gründer-bedrifter, med svak likviditet i en oppstartsfase, skal kunne få lønnstilskuddet «up front» i stedet for å få det refundert 3 måneder i etterkant
* Å oppmuntre til dannelsen av et etablererforum for Viken

**Landbruk, fiskeri og matproduksjon**

**PDK vil arbeide for:**

* Et totalvern av all dyrkbar matjord, samt se på muligheten for å øke arealet av dyrkbar mark i hele Viken-regionen
* Å etablere beredskapslager for korn og grønnsaker i Viken-regionen
* Fortsette og øke fokuset på rensing av sjøvannet i Oslofjorden for å sikre en renere og bedre fisk- og sjømatsproduksjon
* Styrke Mattilsynets muligheter til å avdekke uheldige forhold innen landbruket, og for å styrke matsikkerheten

****

**Rovdyrforvaltning**

 **PDK vil arbeide for:**

* Å støtte regjeringen Solbergs rovdyrforvaltning med en forsvarlig forvaltning av Ulv, Gaupe, Bjørn og Djerv bestander,

dvs. å ta ut dyr som enten øker regjeringens vedtatte bestand-tall, eller når rovdyr streifer i befolkede områder. Utover dette, ønsker PDK å fastholde retten til nødverge, dersom liv og helse står på spill for enten mennesker eller husdyr





**Samferdsel**

**PDK vil arbeide for:**

* At ingen veier i Viken skal finansieres av bompenger, og at de bomstasjoner som allerede er knyttet til fylkesveier, skal nedlegges umiddelbart
* Å bruke betydelig mer av avgiftsnivået til økt vedlikehold av veinettet for god kjørestand og økt trafikksikkerhet på fylkesveiene
* Å øke satsingen på kollektivtransport i hele Viken-området fra omkringliggende byer og tettsteder inn til Oslo, innad i de større byene, og fra byene til de mindre tettstedene
* Enten tunell- eller broløsning for Riksvei 19 (fergetrafikken Moss-Horten)
* Kollektivfelt på FV120 fra Fjerdingby til Lillestrøm.
Planskilt kryss som erstatning for dagens rundkjøring i krysset RV159 og FV120 ved Rælingstunnelen.
Ny tunnel mellom Rælingen og Lørenskog.
Gang- og sykkelvei langs FV120 mellom Ulleråsen og Flateby.
* Arbeide for en forsering av jernbaneutbyggingen på Follo- og Østfoldbanen
* Arbeide for sømløse løsninger innen kollektivtransport, med godt rabatterte billetter
* Å være en politisk pådriver for å få gjenåpnet Moss Lufthavn Rygge for å avhjelpe trafikktettheten fra sørøst-landet til Gardermoen. For å få flyselskaper til å bli interessert i Moss Lufthavn Rygge igjen, vil PDK arbeide for å fjerne flyseteavgiften som virker som en hemmende faktor for en slik interesse







**Helse og omsorg**

**PDK vil arbeide for:**

* En full og kritisk gjennomgang med tanke på en bedre kvalitetssikring av helsetjenestene i de regionale helseforetakene i ved de store sykehusene i Viken
* At de regionale helseforetakene betydelig skal øke sin fokus og innsats på forebyggende helsearbeid i samarbeid med de kommunale helsetjenestene, bl.a. ved å ansette 6 nye samarbeidskoordinatorer – 2 i hvert opprinnelige fylke i Viken-området
* Et økt samarbeid og et bedre samarbeid mellom de regionale helseforetakene og private helsebehandlingsinstitusjoner innen både fysisk og psykisk helse. Bedre og mer forutsigbare anbudsregler
* At pasientombudstjenesten økes i kapasitet
* At det må ansettes flere leger, sykepleiere og helsefagarbeidere i alle sykehus i Viken
* Et raskere tempo i utbyggingen av akuttmottaket på Sykehuset Østfold Kalnes, etter at Vestby nå hører til her
* En kraftig satsing på psykisk helsevern innen de regionale helseforetakene med økt døgnkapasitet og bemanning i alle behandlingsledd
* En økning i det polikliniske tilbudet innen psykisk helsevern også i samarbeid med private tilbydere av slike tjenester
* En betydelig satsing på de regionale helseforetakenes ACT-tjeneste
* At de regionale helseforetakene i mye større grad må tenke en helhetlig behandlingskjede for rusmiddelmisbrukere etter prinsippet «fra skaderedusering til ettervern»
* At rusmiddelavhengighetsbehandling skal følge prinsippet om «fritt brukervalg» hvor finansieringen følger pasienten uansett behandlingsform. En ensartet behandlingsform, passer ikke nødvendigvis for alle



**Familie og oppvekst**

**PDK vil arbeide for:**

* En gjennomgang av BUFetat og en kvalitetssikring av alle overtakelsessaker
* Å pålegge barnevernet i betydelig større grad, å bruke hjelpetiltak i hjemmet før man beslutter å ta barna ut med overtakelsesdommer og ut i fosterhjem
* En betydelig økt fokus på opplæring av foreldre som sliter med denne viktige rollen med tanke på å forebygge større problemer
* Familievernkontorene må få økte midler til all slags forebyggende tiltak i hjemmet til familier med problemer